Numeri 33 | Beibele Inthaneteng | Phetolelo ya Lefase le Lefsa
33 Mesepelo e latelago ke yeo bana ba Isiraele ba e tšerego ge ba etšwa nageng ya Egipita+ ba sepela ka makoko a bona+ ba etilwe pele ke Moshe le Arone.+
2 Moshe a boloka pego ya mesepelo ya bona go ya ka megato ya yona ka taelo ya Jehofa; mesepelo yeo ya bona go tloga lefelong le lengwe go ya go le lengwe še:+
3 Ka letšatši la lesomehlano la kgwedi+ ya pele ba tloga Ramasese.+ Gateetee ka morago ga letšatši leo la paseka,+ bana ba Isiraele ba ile ba tšwa ba fentše* pele ga mahlo ka moka a Baegipita.+
4 Ka nako yeo Baegipita ba be ba boloka bao Jehofa a ba bolaetšego gare ga bona, e lego maitšibulo ka moka;+ Jehofa o be a tlišitše dikahlolo tša gagwe godimo ga medimo ya bona.+
5 Bana ba Isiraele ba tloga Ramasese+ ba ya ba hloma mešaša Sukothe.+
6 Ba tloga Sukothe ba hloma mešaša Ethama+ yeo e lego mollwaneng wa lešokeng.
7 Ke moka ba tloga Ethama ba boela morago thoko ya Pihahirothe+ yeo e lebanego le Baali-tsefone;+ ba ya ba hloma mešaša pele ga Migidolo.+
8 Ka morago ga moo ba tloga Pihahirothe gomme ba phatša gare ga lewatle+ ba leba lešokeng,+ ba sepela leeto la matšatši a mararo lešokeng la Ethama+ ke moka ba hloma mešaša Mara.+
9 Ba tloga Mara ba tla Elima.+ Moo Elima go be go na le methopo e lesomepedi ya meetse le mepalema e masomešupa. Ka gona ba hloma mešaša moo.
10 Ba tloga Elima ba hloma mešaša kgauswi le Lewatle le Lehwibidu.
11 Ka morago ga moo ba tloga Lewatleng le Lehwibidu ba ya go hloma mešaša lešokeng la Sini.+
12 Ba tloga lešokeng la Sini ba ya go hloma mešaša Dofaka.
13 Ka morago ba tloga Dofaka ba ya go hloma mešaša Alushi.
14 Ka morago ba tloga Alushi ba ya go hloma mešaša Rafidima.+ Gona moo setšhaba se be se se na meetse a go nwa.
15 Ka morago ga moo ba tloga Rafidima ba ya go hloma mešaša lešokeng la Sinai.+
16 Ba tloga lešokeng la Sinai ba ya go hloma mešaša Kibirothe-hatafa.+
17 Ke moka ba tloga Kibirothe-hatafa ba ya go hloma mešaša Hatserothe.+
18 Ka morago ga moo ba tloga Hatserothe ba ya go hloma mešaša Rithima.
19 Ka morago ba tloga Rithima ba ya go hloma mešaša Rimone-peretse.
20 Ba tloga Rimone-peretse ba ya go hloma mešaša Libina.
21 Ka morago ba tloga Libina ba ya go hloma mešaša Risa.
22 Ke moka ba tloga Risa ba ya go hloma mešaša Kehelatha.
23 Ba tloga Kehelatha ba ya go hloma mešaša Thabeng ya Shefere.
24 Ka morago ga moo ba tloga Thabeng ya Shefere ba ya go hloma mešaša+ Harada.
25 Ba tloga Harada ba ya go hloma mešaša Makhelothe.
26 Ke moka ba tloga+ Makhelothe ba ya go hloma mešaša Tahathe.
27 Ka morago ga moo ba tloga Tahathe ba ya go hloma mešaša Thera.
28 Ba tloga Thera ba ya go hloma mešaša Mithika.
29 Ka morago ba tloga Mithika ba ya go hloma mešaša Hashemona.
30 Ke moka ba tloga Hashemona ba ya go hloma mešaša Moserothe.
31 Ba tloga Moserothe ba ya go hloma mešaša Bene-jaakane.+
32 Ka morago ga moo ba tloga Bene-jaakane ba ya go hloma mešaša Horo-hagidigada.
33 Ke moka ba tloga Horo-hagidigada ba ya go hloma mešaša Jotobatha.+
34 Ka morago ba tloga Jotobatha ba ya go hloma mešaša Abarona.
35 Ba tloga Abarona ba ya go hloma mešaša Etsione-gebere.+
36 Ka morago ga moo ba tloga Etsione-gebere ba ya go hloma mešaša lešokeng la Tsini,+ ke gore Kadeshe.
37 Ka morago ba tloga Kadeshe ba ya go hloma mešaša Thabeng ya Horo,+ mollwaneng wa naga ya Edomo.
38 Moperisita Arone a rotogela Thabeng ya Horo ka taelo ya Jehofa gomme a hwela moo ka ngwaga wa masomenne wa ge bana ba Isiraele ba tšwile nageng ya Egipita, kgweding ya bohlano, ka la pele la kgwedi.+
39 Arone o be a na le nywaga e lekgolo-masomepedi-tharo (123) ge a hwela Thabeng ya Horo.
40 Bjale kgoši ya kua Aradi+ ya Mokanana yeo e bego e dula Negebe,+ nageng ya Kanana, e ile ya kwa ka go tla ga bana ba Isiraele.
41 Ka morago ba tloga Thabeng ya Horo+ ba ya go hloma mešaša Tsalamona.
42 Ka morago ga moo ba tloga Tsalamona ba ya go hloma mešaša Punone.
43 Ke moka ba tloga Punone ba ya go hloma mešaša Obothe.+
44 Ba tloga Obothe ba ya go hloma mešaša Iye-abarimi* mollwaneng wa Moaba.+
45 Ka morago ba tloga Iyimi ba ya go hloma mešaša Diboni-gada.+
46 Ka morago ga moo ba tloga Diboni-gada ba ya go hloma mešaša Alamone-dibilathaima.
47 Ba tloga Alamone-dibilathaima+ ba ya go hloma mešaša dithabeng tša Abarimi+ ka pele ga Nebo.+
48 Mafelelong ba tloga dithabeng tša Abarimi ba ya go hloma mešaša leganateng la Moaba+ kgauswi le Noka ya Jorodane kua Jeriko.
49 Ba dula ba hlomile mešaša kgauswi le Noka ya Jorodane go tloga Bethe-jeshimothe+ go fihla Abele-shithima+ leganateng la Moaba.
50 Jehofa a bolela le Moshe leganateng la Moaba kgauswi le Noka ya Jorodane kua Jeriko,+ a re:
51 “Bolela le bana ba Isiraele o ba botše o re: ‘Le tshela Noka ya Jorodane go ya nageng ya Kanana.+
52 Le rake badudi ka moka ba nageng yeo mo pele ga lena, le fediše diswantšho tša bona ka moka tša maswika+ le diswantšho tša bona ka moka tša tšhipi,+ le be le fediše le mafelo a bona ka moka a phagamego a makgethwa.+
53 Le tšeeng naga yeo le dule go yona ka gobane ke tla le nea yona gore e be ya lena.+
54 Le diriše matengwa+ go ikarolela naga gore e be bohwa bja lena go ya ka malapa a lena.+ Go bao e lego ba bantši le oketše bohwa bja bona gomme go bao e lego ba mmalwa le fokotše bohwa bja bona.+ Moo matengwa a šupago gona, ke moo motho a tlago go ya gona.+ Le ikarolele naga go ya ka meloko ya botatago lena.+
55 “‘Ge e ba le ka se rake badudi ba naga yeo pele ga lena,+ gona bao le tlago go ba tlogela ba tla ba bjalo ka dilo tša go le hlaba ka mahlong le bjalo ka meetlwa ya go le hlaba mahlakore, ba tla le hlakiša le le nageng yeo le tlago go ba le dula go yona.+
56 E tla re seo ke nagannego go ba dira sona, le lena ka le dira sona.’”+
^ Phetolelo ya lentšu ka lentšu e re, “ka seatla se se emišitšwego.”
^ Phetolelo ya lentšu ka lentšu e re, “Iyimi (Marope) ya Abarimi.” Temaneng ya 45 e fo bitšwa Iyimi.